ΓΡΑΠΤΗ ΕΡΩΤΗΣΗ E-1279/00

υποβολή: Emmanouil Mastorakis (PSE) προς την Επιτροπή

(19 Απριλίου 2000)

Θέμα: Η ανάπτυξη των νησιωτικών περιφερειών

Το Κοινοβούλιο ενέκρινε ψήφισμα σχετικά με τις κατευθυντήριες γραμμές για τη διαδικασία του Προϋπολογισμού 2001 Τμήμα ΙΙΙ-Επιτροπή (A5-0070/2000 έκθεση HAUG) όπου στο άρθρο 33, με τον τίτλο Νέες Πολιτικές τονίζεται η σημασία της κατάλληλης χρηματοδότησης τομέων που ενσωματώθηκαν για πρώτη φορά ή ενισχύθηκαν από τη Συνθήκη του Άμστερνταμ, όπως η ανάπτυξη των νησιωτικών περιφερειών της Ευρωπαϊκής Ένωσης.

Τί μέτρα προτείνει η Επιτροπή για τηνλοποίηση αυτής της νέας πολιτικής για την ανάπτυξη των νησιωτικών περιφερειών;

Απάντηση του κ. Barnier εξ ονόματος της Επιτροπής

(15 Ιουνίου 2000)

Η Σαρδηνία, η Σικελία, και όλα τα ελληνικά νησιά καθώς και οι ιδιαίτερα απομακρυσμένες περιφέρειες θα είναι επιλέξιμες στον στόχο 1 για την περίοδο προγραμματισμού 2000-2006 των Διαρθρωτικών Ταμείων. Επιπλέον, ως επακόλουθο των αποφάσεων που ελήφθησαν από την Επιτροπή ένας μεγάλος αριθμός νησιών θα καλυφθεί από τον στόχο 2 με βάση τις προτάσεις των εθνικών αρχών, για έντεκα από τα δώδεκα σχετικά κράτη μέλη.

Την 1 Οκτωβρίου 1999, η Επιτροπή ενέκρινε τις ενδεικτικές κατευθυντήριες γραμμές για τα προγράμματα των Διαρθρωτικών Ταμείων για την περίοδο 2000-2006. Στις εν λόγω κατευθυντήριες γραμμές καθορίζονται οι κοινοτικές προτεραιότητες για την νέα περίοδο προγραμματισμού. Ορισμένες από αυτές τις προτεραιότητες αφορούν άμεσα τα προβλήματα τα οποία αντιμετωπίζουν οι νησιώτικες περιφέρειες, δηλαδή: την ανάγκη βελτίωσης

της προσπελασιμότητας της περιφέρειας, την χρήση ανανεώσιμων πηγών ενέργειας με αναφορά ιδίως στη Λευκή Βίβλο για την κοινοτική στρατηγική και το σχέδιο δράσης για τις ανανεώσιμες πηγές ενέργειας(1), την προώθηση των νέωνπηρεσιών στον τομέα των νέων τεχνολογιών επικοινωνίας, την προσεκτική διαχείριση τωνδάτινων πόρων και την ενίσχυση ποιοτικού και βιώσιμου τουρισμού λαμβάνονταςπόψη τις δυνατότητεςποδοχής του τόπου.

Επιπλέον, οι κατευθυντήριες γραμμές που αφορούν την κοινοτική πρωτοβουλία Interreg οι οποίες εγκρίθηκαν από την Επιτροπή στις 28 Απριλίου 2000(2), τονίζουν σαφώς ότι η ενσωμάτωση των νησιώτικων περιφερειών είναι τομέας προτεραιότητας στο πλαίσιο της διεθνικής συνεργασίας. Βάσει της προτεραιότητας αυτής θα χορηγηθεί στις εν λόγω περιφέρειες η ενδεδειγμένη χρηματοδοτική ενίσχυση. Εξάλλου, στο πλαίσιο της διαπεριφερειακής συνεργασίας προβλέπεται ότι θα δοθεί ιδιαίτερη προσοχή στη συμμετοχή των νησιώτικων περιφερειών.

Τέλος, για να αντιμετωπιστούν καλύτερα τα ειδικά φυσικά μειονεκτήματα των μικρών νησιών του Αιγαίου Πελάγους, ο κανονισμός (ΕΟΚ) αριθ. 2019/93 του Συμβουλίου της 19ης Ιουλίου 1993, για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους(3), προβλέπει ειδικά μέσα προς όφελος των νησιών αυτών.

Υπενθυμίζεται επίσης ότι ορισμένα νησιά εντάσσονται σε μια ειδική ομάδα, εκείνη των ιδιαίτερα απομακρυσμένων περιοχών που έχουν κοινά μειονεκτήματα τα οποία ορίζονται στο άρθρο 299 παράγραφος 2 (πρώην άρθρο 227) της συνθήκης ΕΚ. Για τις περιφέρειες αυτές, η Επιτροπή ενέκρινε στις 14 Μαρτίου 2000(4) έκθεση για την εφαρμογή του εν λόγω νέου άρθρου.

(1) COM(97)599 τελικό.

(2) COM(2000)1101 τελικό.

(3) ΕΕ L 184 της 27.7.1993.

(4) COM(2000)147 τελικό.